
PLU s-a intimplat ca unui monument de importanta si frumusetea bisericii 
domneşti din Curtea de Argeș să nu i se recunoască valorile о atit de lungă vreme. 
În izvoarele istorice eleste totdeauna citat pe planul al doilea faţă de strălucitoarea biserică 
a mănăstirii Argeşului, ctitoria lui Neagoe Basarab (sec. XVI). Călătorii străini — Paul 
de Alep si alții — amintesc doar în treacăt de biserica veche, însemnată pentru ei numai 
fiindcă acolo se păstrau de multă vreme moaştele sfintei Filofteia. Pentru cercetătorii 
români ea reprezenta doar cea mai veche ctitorie voievodală de pe întinsul Ţării Româ- 
neşti, atribuită legendarului « Negru vodă », despre care se ştia că trăise la curțile 
sale din Arges si că fusese înmormîntat acolo. Atît ne povestesc cele două principale 
cronici ale Ţării Româneşti — cea atribuită lui Radu Popescu şi letopisetul cantacuzinesc. 

Primul care acordă monumentului o mai mare atenţie este Neofit Cretanul, fost 
preceptor al beizadelelor lui Constantin Mavrocordat $1 ridicat de acesta, la 1738, 
în scaunul metropolitan al Țării Româneşti. În jurnalul sáu de călătorie — bogat in 
preţioase informaţii asupra monumentelor noastre vechi, cercetate cu interes $1, pe 
cit era cu putinţă la acea vreme, cu competență — el se opreşte mai îndelung asupra 
bisericii domneşti din Curtea de Argeş. Dar si pentru Neofit, clădirea avea însemnătate 
mai mult ca loc de păstrare а moastelor sfintei Filofteia decît ca monument istoric 
şi de artă. Autorul şi-a notat cu grijă scenele pictate ce ilustrau legenda hagiograficä, 
folosindu-le apoi la întocmirea unei lucrări. 

Mai multă atenţie au acordat monumentului atit istoricii şi arheologii cit şi iubi- 
torii de antichităţi de la mijlocul si din a doua jumătate a veacului al XIX-lea: Alexandru 
Odobescu, Cezar Bolliac, Al. Pelimon, D. Papazoglu si pictorul H. Trenk. Totuși si 
pentru aceşti pionieri ai cercetărilor vechii arte românești, biserica domnească din Curtea 
de Argeş nu reprezenta și un monument de artă, ci, mai ales, un preţios document 
istoric: cel mai vechi edificiu religios cunoscut atunci pe întregul teritoriu al Таги 
Româneşti. 

Această lipsă de înţelegere a valorii artistice a monumentului, chiar din partea unor 
oameni de cultură și de artă, cum a fost Alexandru Odobescu, de pildă, este însă pe 
deplin explicabilă. După veacuri de existenţă care-şi puseseră pecetea asupra ei, desfigu- 
rată prin înălțarea a două turnulețe de lemn şi tablă deasupra pronaosului (1827) 
şi prin adăugarea іп fata a unui pridvor urit (1875) — cu paramentul ros si cirpit, 

cu pictura originară acoperită de zugrăveli lipsite de valoare (adăugate în secolele al 
XVIII-lea si al XIX-lea), cu mormintele voievodale, cite se mai cunoşteau, räväsite, 
stricată de cutremure, părăsită, « singuratecă şi tăcută », cum spunea Nicolae Iorga, 
biserica nu mai era decît o clădire gata să se prăbușească, pe саге numai istoria si cîţiva 
localnici nu о uitaserä. 

La începutul secolului al XX-lea, se hotărise, din iniţiativa arhitectului Lecomte du 
Nouy (restauratorul bisericii mănăstirii Argeșului), därimarea monumentului, pentru 
a fi apoi « restaurat » prin reconstruirea lui din temelii. Călătorind pe drumul argesean 
«al voievozilor >, călăuzit de « amintirea eroicei vremi a începutului », Nicolae Iorga 
se oprea în fosta cetate de scaun, în faţa « bisericii bätrine » се se sprijinea «în cîrjile 
reparațiilor noastre > şi, cercetînd-o cu dragoste, căldură si înţelegere, o socotea demnă 
de a fi păstrată cu multă grijă. În 1911, cînd administraţia dăduse ordin ca biserica, gata 
să se năruie, să fie totuși dărîmată, locuitorii oraşului, punînd mînă de la mînă οἱ strin- 
gînd suma, enormă pentru acea vreme, de 56.000 lei, se adresau Comisiunii Monumen- 
telor Istorice cerînd cu insistență ca biserica să fie reparată cu banii lor. Este meritul 
arhitectului Grigore Cerchez de a se fi « încumetat» — cum spunea el însuși — să 
încerce să salveze monumentul. Lucrările de restaurare, începute în același an, au conti- 
nuat timp de un deceniu $1 jumătate, iar rezultatele au fost neaşteptate chiar şi pentru 
istoricii şi oamenii de artă, care ştiuseră să pretuiascä venerabilul monument. бі 
astfel, datorită unei chibzuite restaurări, prima de acest fel realizată în ţară, biserica 
domnească şi-a recăpătat, atît în interior cit şi în exterior, infätisarea-i originară, dezvä- 
luindu-si integral valoarea reală: aceea a unuia dintre cele mai armonioase monumente 
istorice şi de artă ale ţării noastre, monument a cărui faimă a trecut de mult dincolo 
de hotare. 


Biserica sf. Nicolae şi resturile Curţii domneşti de pe Argeş sînt situate în centrul 
orașului, pe stînga drumului ce duce către vestita ctitorie a lui Neagoie Basarab — mănăs- 
tirea Argeșului — şi, mai departe, spre munte, către cetatea Poienari, în apropierea 
căreia se ridică azi hidrocentrala « Gheorghe Gheorghiu-Dej ». 

Înconjurate cu ziduri joase, în parte refăcute pe vechile fundaţii, clădirile care formau 
ansamblul Curţii domneşti sînt astăzi ruinate pînă în temelii. Biserica, singurul edificiu 

păstrat întreg din vechime, era situată în afara curţii propriu-zise, de care о despärtea 
un zid ale cărui fundaţii se mai văd si astăzi. O poartă tăiată în acest zid punea curtea 
în comunicaţie directă cu ograda bisericii. Zidul curb, ce mărgineşte această ogradă spre 
stradă, și clopotniţa pe sub bolta căreia se intră azi în incintă sînt însă mai noi, datînd 
după toate probabilitățile, din veacul al XVIII-lea. j 


2. Ruinele Curții domnești 


er аана таа 


Intrarea în vechea incintă a Curţii domneşti se făcea pe sub o poartă întărită, се se 
găsea pe latura dinspre răsărit, la stînga clopotniţei actuale. Pe o parte din temeliile acestei 
porţi se ridică acum căsuţa pitorească, în stil specific muscelean, a îngrijitorului monu- 
mentelor orașului. 

În cadrul vechii incinte, relativ mici (103 х 79 m), dincolo de zidurile căreia se 
deschide o minunată privelişte asupra văii Argeșului, se găseau două case: una aşezată 
pe marginea laturii dinspre miazănoapte, alta, în lungul zidului dinspre miazăzi. 

Judecînd după locul pe care-l ocupă în cadrul curţii, casa dinspre nord — а cărei 
faţadă principală, precedată de o largă prispă, era îndreptată spre soarele amiezii — 
constituia, poate, locuința voievodului. Modestá, de formă dreptunghiulară, în exterior 
măsoară 27 X 23 m, această casă, din care nu se mai păstrează decît pivnițele si zidurile 
de fundaţie ale prispei (care, largă spre faţada principală, se îngusta și înconjura și celelalte 
laturi), cuprindea un parter înălțat cu cîteva încăperi şi dependinţe. 

Cea de a doua casă, de pe latura opusă, nu era cu mult mai mare — 31,50 x 21 m. 
Кісі din ea nu se păstrează decit pivniţa : o încăpere dreptunghiulară foarte lungă, impär- 
titâ în trei compartimente prin intermediul a două largi arcade care întăreau, după toate 
aparențele, o boltă semicilindrică. Fațada principală era si aci precedată de o prispă largă, 
cu un foişor la mijloc. Sub foişor se găsea girliciul de acces la pivniţă. Га catul de sus, 
care cuprindea locuinţa, se ajungea pe o scară exterioară dreaptă ce ducea, pe lîngă zidul 
prispei, în foişor. Casa a putut avea patru-cinci încăperi. 

Ambele locuinţe aparţineau, în esenţă, unor tipuri de case ţărăneşti devenite tradi- 
tionale. Formele celei de pe latura de miazănoapte le găsim în arhitectura casei populare 
muscelene, a cărei prispă şi întregul cat cu locuinţa sint ridicate pe un soclu înalt de zidărie. 
Trăsăturile celeilalte sînt caracteristice mai tuturor caselor țărănești din regiunea deluroasă 
a ţării. 

Cărei vremi $1 cărui voievod se datorează întemeierea Curţii domnești de la Argeș 
nu putem ști cu siguranţă. Cei mai multi dintre istorici admit că ctitorul — sau ctitorii — 
bisericii sf. Nicolae, destinată a fi capelă si gropniță domnească, ar fi si întemeietorii 
Curţii. 

Totuşi, din cercetarea atentă a vestigiilor acesteia, din rezultatele săpăturilor arheo- 
logice făcute cu prilejul restaurării bisericii, ca și din analiza arhitecturii monumentului 
se poate constata că au existat cel puţin două etape distincte între construcţiile din cadrul 

Curtii domneşti si zidirea bisericii sf. Nicolae, datorată lui Basarab I (cca. 1310—1352) 
şi fiului său Nicolae Alexandru (1352—1364). 

Într-adevăr, actuala biserică domnească, ridicată şi decorată în forme şi cu o tehnică 
neobişnuite meşterilor locali ai primei jumătăţi a veacului al XIV-lea, este cel putin cu 
cîteva decenii mai nouă decit vestigiile clădirilor cuprinse în patrulaterul fostei Curți 
domneşti. Contemporană cu acestea, formînd împreună ansamblul unei prime curţi 
voievodale, exista însă o capelă ale cărei fundaţii au fost descoperite, cu prilejul săpă- 
turilor arheologice, sub pardoseala actualei biserici. 

Probabilă reşedinţă stabilă a voievozilor care stăpineau în a doua jumătate a veacului 
al XIII-lea în stînga Oltului, Seneslau si Tihomir, Argeșul а putut deveni în mod firesc 
reşedinţă si a urmașului acestora, Basarab I, sub a cărui domnie a fost desävirsit procesul 
de constituire a Ţării Româneşti ca stat feudal independent, 

Prin această localitate de reşedinţă au trebuit să treacă, în 1330, oştile maghiare ale 
lui Carol Robert, intrate în ţară pe la Severin şi pornite vijelios către « Castrum Argis » 
— mica cetate numită mai tirziu Poienari, situată la 30 km spre miazănoapte de Curtea 
de Argeș 一 loc de adăpost şi rezistenţă al lui Basarab I. 

Cînd şi cărui fapt se vor fi datorat părăsirea bisericutei dintii şi ruina caselor voie- 
vodale, nu ştim. Bănuim însă că pricina a putut fi războiul din 1330, mai sus amintit. 

Cronica pictată (de la Viena) a Ţării Ungureşti, în care sînt povestite pe larg luptele 
din 1330, în urma cărora voievodul român avea să-și cîştige neatîrnarea faţă de regatul 
feudal maghiar, nu pomeneşte nimic despre vreo asediere sau distrugere a Argeşului. 
E lesne de închipuit însă că, după retragerea românilor în munţi și în urma trecerii oştilor 
maghiare prin Argeş, localitatea si Curtea voievodală au suferit multe stricăciuni. Fapt 
e că după 1330 se constată prezenţa statornică a lui Basarab I la Cimpulung, la Curtea de 
lingă mănăstirea < Negru-vodă >, alături de biserica în care el οἱ unii din urmaşii săi 
aveau să fie înhumați. 

Curtea de Argeş n-a fost însă definitiv părăsită. Curînd după intimplärile care au 
prilejuit stabilirea lui Basarab І la Cîmpulung, fiul său, Nicolae Alexandru, pe care și 
l-a asociat la domnie încă de pe la 1340, a purces la refacerea fostei Curți voievodale 
de la Argeș și a continuat zidirea noii biserici, începută de Basarab І. Lucrările se desfă- 
şurau însă într-un ritm lent, astfel încît desâvîrsirea lor s-a datorat fiului si urmasului 
la tron al lui Nicolae Alexandru, Vladislav Vlaicu (1364—cca 1377). Refăcînd şi casele 

vecine, acesta mută scaunul domniei la Argeș. Un document al său, din 1372, este dat 
în acest tirg pe care îl numeşte « nostra residentia ». 

Conceputá ca edificiu de cult şi gropniță domnească, noua biserică trebuia să fie 
o construcţie monumentală şi să întrunească acele calităţi artistice şi tehnice în măsură 
să satisfacă dorinţa de afirmare a unei domnii independente, ca aceea de după 1330, 
a lui Basarab I. Dar faţă de tradiţiile constructive si de stadiul de dezvoltare а arhitec- 
turii pe teritoriul Țării Românești, meşterii locali cu greu ar fi putut concepe si realiza 
un astfel de monument. De aceea ctitorii au chemat la Argeș o echipă de meşteri din 
ţinuturile de veche artă bizantină din preajma Constantinopolului, cărora le-au cerut să 
zidească o biserică reprezentativă pentru noua situație înfloritoare a Țării Românești. 

Noua clădire, cunoscută mai tîrziu sub numele de « biserica domnească », a fost 
începută în ultimii ani ai domniei lui Basarab I. În afară de tipul structural căruia apar- 
tine, de arhitectura si de pictura care îl decorează (înrudite îndeaproape cu ceea ce se 
mai făcea încă în domeniul artei religioase în cursul veacului al XIV-lea în Bizanţ sau 
în ţările din sud-estul Europei), o inscripţie în limba slavonă (descoperită în 1920, cu 
prilejul restaurării picturii, sub tencuiala părţii de jos a peretelui dinspre miazănoapte 
al naosului) oferă, în privinţa datării construcţiei, un preţios termen ante quem. Înscriptia 
aceasta, scrisă cu un cui pe mortarul proaspăt, are în traducere următorul cuprins: 
«іп anul 6860 (1351 sau 1352) la Cimpulung a murit marele Basarab voievod». Din 
textul acestei inscripţii se poate trage concluzia că în anul 1352 biserica era іп construc- 
tie sau poate terminată si în curs de tencuire. Lucrările au durat probabil tot timpul 
domniei lui Nicolae Alexandru (1352—1364), biserica fiind terminată şi împodobită 
cu pictură abia în vremea fiului acestuia, Vladislav Vlaicu. 

Istoria zidirii bisericii domneşti sf. Nicolae — unul din monumentele cele mai de 
preţ ale arhitecturii şi picturii medievale românești — se împleteşte cu istoria celor dintii 
decenii de viata ale principatului independent al Țării Românești. Perioadei de la sfîrșitul | 
veacului al XIII-lea și începutul celui de al XIV-lea, premergătoare constituirii statului 
feudal, îi corespunde şi o activitate constructivă ale cărei roade, desigur modeste, sînt | 
cunoscute cel puţin prin resturile arheologice ale micilor biserici de la Turnu-Severin | 
şi Niculiţel бі mai ales prin evocatoarea ruină a bisericii біп Nicoară din Curtea de Argeș, 
situată pe dealul de la răsărit de biserica domnească. În perioada următoare, după 1330, 
ca urmare a consolidării statului feudal independent al Ţării Româneşti, biserica își | 


| 

capătă si ea o organizare de sine stătătoare, cu o ierarhie corespunzătoare. Acestei perioade 
de chibzuită rînduire a vieţii politice şi religioase a ţării îi aparţine zidirea bisericii dom- 
neşti din Curtea de Argeş, fapt care a servit consolidării atit a instituţiei bisericeşti 
cit şi a celei statale româneşti. 

Multă vreme s-a crezut că asezimintul celor dintii Basarabi a fost destinat să adäpos- 
teascä mitropolia ţării. După descoperirile făcute cu prilejul restaurării s-a acceptat de 
către toti părerea că ea a fost biserică de curte gi, totodată, gropniță domnească. Anteri- 
oară anului 1359 — cel al recunoaşterii de către Patriarhia din Constantinopol a mitro- 
poliei Таги Româneşti si a mitropolitului Iachint de Vicina — biserica domnească 
Sf. Nicolae, o dată terminată, va fi putut, de bună seamă, să îndeplinească pentru un 
timp şi această funcţie. 

Un izvor istoric, demn de toată încrederea (Viaţa я traiul sfintului Nifon, scrisă 
de Gavril Protul, părtaş la sărbătoarea de sfințire a bisericii mănăstirii Argeșului) ne 
informează însă cá, pentru a face loc noii sale ctitorii (aflată la numai 2 km depăr- 
tare de monumentul de care ne ocupăm), Neagoie Basarab « a spart mitropolia din Argeş 
din temelie >. Vechiul edificiu, care se găsea « ruinat si neîntărit », pe locul actualei 
episcopii a Argeșului, era biserica mitropoliei Ungro-Vlahiei. Că această biserică va fi 
fost zidită în jurul anului 1359, cînd s-a obţinut recunoaşterea mitropoliei Таги Româ- 
nești de către Patriarhia din Constantinopol sau ceva mai tirziu (în orice caz înainte de 
sfîrşitul primului sfert al veacului al XV-lea, cînd mitropolia ţării avea să se mute іп 
cetatea de scaun, adică la Tirgoviste), faptul nu are prea mare importanţă. Merită însă 
să constatăm — $1 lucrul nu poate să surprindă — că, înainte de mutarea scaunului dom- 
nesc la Tirgoviste, orașul de reşedinţă domnească Argeș avea cel putin două monumente 
de mare amploare $1 valoare arhitecturală şi, că, din fericire, unul din aceste monumente 
s-a păstrat întreg. 


Lăsînd viitorului să lămurească problema dificilă a datei cînd s-a zidit mitropolia 
de Argeş, amintită de Gavril Protul şi de Neagoie Basarab (într-una din inscripţiile prinse 
pe faţada ctitoriei sale), trebuie să vedem în biserica domnească Sf. Nicolae dovada de 
netăgăduit a forţei şi a prestigiului de care se bucurau în acea vreme nu numai voie- 
vozii-ctitori de la Argeş ci $1 statul independent al Ţării Româneşti. 

Devenind simbolul acestui stat, monumentul — mai mare şi mai important decit 
tot ce se construise pînă atunci pe aceste meleaguri — face dovada că începuturile 
vieţii de stat a Таги Româneşti sînt departe de a fi avut aspectul modest de care s-a 
vorbit atit de mult odinioară. Si dovada că nivelul vieţii de curte, reflectare a aspirațiilor 
tinärului stat, trebuie să fi fost de natură a pune domnia si tara în raport de egalitate 
cu statele mai vechi din sudul Dunării, o constituie nu numai această măreață clădire, 

| cu pictura за de înaltă calitate artistică, сі Si podoabele găsite în mormintele din 
| interiorul ei, lespezile funerare ce acopereau aceste morminte şi tot ceea ce astăzi 
| mai putem sti cu privire la viata economică și culturală a Таги Româneşti in veacul 
| а! XIV-lea. 

Privită astfel, şi іп comparaţie cu edificiile anterioare, mult mai modeste, biserica 
| domnească apare ca monumentul de început al unei noi etape în dezvoltarea arhitecturii 
|din Tara Românească. Echilibrul desävirsit, proporţiile ponderate şi armonioase, 

monumentalitatea edificiului corespund forței în plină ascensiune a domniei Ţării 
|Românesti, exprimată cu mijloace verificate si imbogátite de îndelungata tradiție a meste- 
rilor constructori si pictori ai lumii bizantine. 


Biserica domnească este un monument de linii pure, conceput după modelul clasic 
al bisericii de tip «cruce greacă înscrisă », creația meşterilor arhitecturii bizantine din 
vremea împăraţilor Comneni. Faţă de celelalte edificii de tradiţie bizantină cu care se 
înrudeşte, ctitoria Basarabilor de la Curtea de Argeş e de dimensiuni mari: dreptunghiul 
în care se înscrie conturul exterior al planului său are 14,55 x 23,50 m, iar înălțimea, 
măsurată la virful acoperișului turlei, atinge 23,00 m. Volumul interior, bine echilibrat, 
cuprinde trei încăperi distincte: un pronaos îngust (2,80 m), un naos spaţios (11,80 х 
12,40 m) şi altarul compus dintr-o absidă mare, centrală, încadrată cu două absidiole: 
proscomidia şi diaconiconul. 

Pronaosul este acoperit cu o boltă semicilindrică lungă, întreruptă la mijloc, în 
dreptul intrării, de o cupolă elipsoidală. Deasupra, între acoperișul pronaosului (a cărui 
pantă era mai repede decit cea actuală), și extradosul bolţii a existat la început o ascunză- 
toare joasă. Scara, lată de 60 cm şi înaltă de cca 1,70 m, care ducea la această ascunză- 
toare săpată în grosimea zidului dintre pronaos $1 naos, şi prima ei treaptă (la care se 

3. Biserica Sf. Nicolae domnesc din 
Curtea de Argeş. Secţiune longitudinală 


ajungea cu ajutorul unei scări 
de lemn mobilă) se află la o 
înălţime de 3 m deasupra par- 
doselii naosului. 

Naosul, încăperea princi- 
pală şi cea mai caracteristică a 
bisericii, cuprinde în mijloc 
patru stilpi, dispuşi în plan pe 
o formă pătrată, Prin interme- 
diul acestora, interiorul este 
împărţit în trei compartimente 
lungi, trei nave: una mediană, 
largă, şi două laterale, mai 
înguste, prelungite fiecare spre 
răsărit cu cîte o absidă. Din 
cauza felului de boltire însă, 
împărțirea aceasta în nave lungi 
scapă ochiului, naosul cäpätind 
o structură aparte: «în cruce greacă înscrisă». Denumirea îşi explică cu ușurință 
numele dacă facem о tăietură orizontală deasupra celor patru stilpi centrali si 
proiectăm apoi în plan bolțile încăperii, asa cum le-am vedea privindu-le de jos 
în sus; se capătă în acest fel, în plan forma unei cruci cu braţele egale (cruce 
greacă), înscrisă în pătratul determinat de cele patru ziduri, care mărginesc incä- 
perea. În spaţiu, crucea există aevea, braţele ei fiind determinate de cele patru 
Бо semicilindrice, înălțate deasupra stilpilor centrali $1 îndreptate către zidurile 
márginage, fiecare spre una din direcţiile celor patru puncte cardinale. În locurile 
rămase libere, la colţuri, între braţele crucii şi pătratul planului se formează 
patru despärtituri dreptunghiulare, mult mai joase decît semicilindrii centrali, care 
sint acoperite си bolți tot semicilindrice, dispuse paralel cu axa principală a edificiului. 

Urmărind de aproape structura interioară, constatăm că acoperișurile acestor părți 
din clădire, continuate spre răsărit peste absidiole, iar spre apus unite cu învelitoarea 
pronaosului, rămîn mai jos decit bolțile semicilindrice ale părţii centrale, punînd astfel 
în evidenţă si în valoare totodată, atit structura cruciformă, deosebit de expresivă a 
naosului, cit si elementul de încoronare, dominant, al întregii compoziţii arhitecturale: 
turla ridicată, în mijloc, pe o bază prismatică scundă. 

Reprezentant caracteristic al tipului de plan în < cruce greacă înscrisă » de origine 
constantinopolitană, biserica domnească Sf. Nicolae din Curtea de Arges prezintă multe 
trăsături particulare printre care notăm, în primul rind, monumentalitatea surprinzä- 
toare a încăperii naosului, obţinută prin combinaţii simple de suprafeţe netede şi, îndeo- 
sebi, prin succesiunea, bine pusă în evidenţă, а arcadelor si a bolților care formează 
esafodajul savant de susţinere a masivei, dar totuși elegantei turle ridicată la intersecția 
braţelor crucii. Alături şi în legătură cu această principală însușire, se remarcă adaptarea, 
făcută cu multă artă şi tot atîta simplitate, a formelor arhitecturii exterioare la structura 
interioară a edificiului, precum şi tratarea simplă dar armonioasă a fațadelor, care, cu 
excepţia corniselor, formate 
din şiruri suprapuse de cără- Wi Fs xs 
mizi dispuse ca zimtii de fierâs- о Ï r'r 
trâu, nu prezintă nici un relief 
sau podoabï. Plastica decora- 
ауа a fatadelor se reduce la 
alternanța ritmată de diferite 
materiale colorate: fisii de 
piatră cenuşie, brută sau de 
carieră, puţin cioplită, şi 
benzi de cîte trei şiruri de 
cărămizi aparente de culoare 
roşie. 


Biserica Sf. Nicolae domneasc. Plan а-ы 

În decursul existenţei sale de peste şase secole, biserica domnească а suferit unele 
transformări si adăugiri. Cu prilejul inteleptei restaurări, executată de arhitectul Grigore 
Cerchez între 1911--1920, au fost înlăturate toate adăugirile supărătoare, păstrindu-se 
însă acelea care aveau o valoare prin ele înşile şi nu aduceau vreun prejudiciu plasticii 
monumentale sau decorative a monumentului originar. Au fost păstrate astfel chenarele 
de piatră împodobite cu sculpturi așezate, către 1750, în jurul ferestrelor. Au fost păstraţi, 
de asemenea, mai mult din motive de statică, pentru consolidarea edificiului, cei doi 
contraforți construiți în 1850: unul pe peretele dinspre miazăzi, în dreptul unei uși prin 
care odinioară se pătrundea direct din curte în naos, astupată cu acest prilej, altul, aşezat 
simetric, pe partea dinspre miazănoapte. În sfîrşit, în starea bună pe care i-o dăduse 
o refacere din 1850, a fost lăsată intrarea principală, cu o uşă nouă de fier şi o ramă 
de piatră confecționată dintr-o veche lespede de mormint. 


Dacă ctitori ai edificiului au fost Basarab I si fiul său Nicolae Alexandru, pictura 
trebuie să se fi terminat în vremea domniei lui Vladislav Vlaicu (1364--1377). Această 
ipoteză este întărită si de existenţa celor două portrete ctitoricesti, aflate, unul în pronaos, 
celălalt în naos. Deasupra uşii de la intrarea în naos se află zugrăvită o Deisis in care, 
înlocuind obișnuita figurare a sf. loan, se află reprezentat sf. Nicolae, patronul Bisericii 
si al voievodului Nicolae Alexandru. Personajul, purtînd coroana си flori de crin nu 
poate fi decît acest din urmă voievod (a cărui soţie, fiind catolică, nu putea figura într-un 
lăcaş ortodox). Iar voievodul, reprezentat alături de doamna sa, tinind biserica in forma 
ei tîrzie 一 cu turlele adăugate pe pronaos — zugrăvit pe peretele de vest al naosului 
(întregul tablou este repictat într-o perioadă tîrzie), nu poate fi decît Vladislav Vlaicu. 
Această atribuire este întărită de inscripţia — foarte ştearsă — pictată pe peretele de 
vest al naosului, din care se pot încă citi următoarele: « Dumnezeu dăruitul domn şi 
singur stápinitor. . al Ungrovlahiei... > şi « cea întru Hristos Dumnezeu binecredin- 
cioasa doamna ţării Ungrovlahiei. . . > Este de altfel firesc са un monument de impor- 

tanta bisericii domneşti să fi fost complet terminat la data cînd Argeșul devenise rese- 
dinti domnească (înainte de 1372). 

Frescele ce împodobesc în interior pereţii bisericii, nu sînt toate din veacul al XIV-lea. 
Multe din scenele reprezentate în naos sînt mai noi. Edificiul — aşa cum s-a mai spus — 
a trebuit să suporte, în decursul veacurilor, mai multe refaceri. Pictura a suferit modi- 
ficări mai importante în urma restaurării executate în jurul anului 1750, de un zugrav 
priceput în mestesug 一 după toate probabilitățile Radu sin Mihai din Tîrgovişte, autor 
al unuia din puţinele « caiete de zugrăveli », ajunse pină la noi (păstrat în colecţia Acade- 
miei Republicii Socialiste România), $1 a celei din 1827, datorită unui mediocru pictor 
de biserici, Pandeleimon; unele retușuri s-au făcut şi în timpul domniei lui Gheorghe 
Bibescu (1842--1848). O parte din opera acestor restauratori s-a limitat la întărirea şi 
înviorarea culorilor frescei vechi; totuşi, în multe locuri, picturile originare au fost înlo- 
cuite, fie răzuindu-se pereţii pînă la cărămidă, şi asezîndu-se tencuiala nouă, fie cioplin- 
du-se fresca veche pentru a da posibilitatea de prindere a mortarului umed, peste care 
aveau să se execute apoi frescele noi. 

Cu prilejul lucrărilor de restaurare, întreprinse în 1920 de către Comisiunea Monu- 
mentelor Istorice, cea mai mare parte dintre frescele vechi au fost din nou puse în valoare. 
Prin grija restauratorilor (pictorii Norocea $1 І. Mihail), straturile de picturi suprapuse 
frescelor originare au fost înlăturate. Acestea au fost apoi spălate, unele, pe alocuri 
retușate, altele, din păcate, completate. Un examen atent al ansamblului relevă lesne 
deosebirea de calitate artistică dintre pictura originară si cea datorată repictărilor târzii 
(bolțile, tamburul turlei, partea inferioară a peretelui de vest al naosului). Puținele 
retușuri $1 măruntele adaosuri făcute stratului originar, cu ocazia ultimei restaurări, se 
pierd pe suprafeţele întinse ale acestui remarcabil ansamblu pictat. 

Lásind la o parte adaosurile datînd din veacurile al XVIII-lea si al XIX-lea, trebuie 
precizat faptul că frescele din secolul al XIV-lea nu sînt opera unui singur artist; la ele 
par să fi lucrat cel puţin doi zugravi. La un examen mai detaliat se pot observa şi unele 
diferenţe stilistice între pictura din altar şi naos, cu traseul liber, elegant,al liniei, 
cu modelarea nuanţată a culorilor, şi cea din pronaos care vădeşte, pe alocuri, o factură 
grafică mai pronunţată, Cu toate acestea, ansamblul rămîne unitar si armonios, cu frumoa- 
sele sale compoziţii ample şi aerate, cu linia suplă şi expresivă a desenului, cu coloritul 
luminos si nuanfat. 

6. Săturarea celor cinci mii de oameni cu cinci piini si doi peşti (naos, nord) 


Picturile de la Argeș, singurele cunoscute іп Tara Românească pină la acea dată, 
nu sînt desigur primele. Urmele de tencuială zugrăvită, găsite în cuprinsul ruinelor de 
la Garvăn Dinogetia, Niculiţel şi Turnu-Severin, sînt însă prea fragmentare pentru a 
oferi cercetătorului zilelor noastre mai mult decît indiciul că $1 bisericile din perioda 
anterioară formării statului centralizat erau decorate cu pictură. Dar dacă drumul 
parcurs de pictura muntenească pinä în a doua jumătate a veacului al XIV-lea 
nu poate fi urmărit, maturitatea artistică, atit de evidentă în pictura de la Arges, este 
rezultatul unui lung proces de evoluție a artei bizantine $1 de școală bizantină din 
Sud-Estul Europei. 

În a doua jumătate a secolului al XIII-lea pornea să se dezvolte, iar în prima jumă- 
tate a celui următor, se desávirgea în Bizanţ, din iniţiativa si sub impulsul artei capitalei 
imperiului, un nou stil, care va fi ultimul de-a lungul prestigioasei evoluţii a artei bizan- 

tine: stilul numit al Renaşterii paleologe. În această vreme se îmbogățește sensibil reper- 
toriul iconografic, artiştii vădesc un gust pronunţat pentru naraţiune, accentuează impor- 
tanta elementelor de arhitectură și peisaj ca decor de fundal al scenelor — amplificate 
şi ele cu detalii epice şi ca număr de personaje —, animă cu mișcare şi chiar cu unele 
nuanţe de realism atît reprezentările sfinților, cit si scenele. Elemente, de altfel niciodată 
cu totul uitate în Bizanţ, ale artei elenistice, revin acum pe primul plan conferind, între 
altele, desenului o subtilă eleganță. 

Nu numai lumea bizantină, ci mai toate ţările din orientul creştin preiau, treptat 
şi în forme specifice stadiului de evoluţie artistică al fiecăreia în parte, mai ales prin meş- 
terii greci care lucrează adeseori alături de localnici, în toată această vastă zonă, de 
veacuri strîns legată de arta Bizanțului, caracteristicile stilului picturii din epoca Paleo- 
logilor. Acestui stil îi aparţine și pictura bisericii domnești din Curtea de Argeş. 

Totuși, numai într-o mică măsură ea poate fi legată direct de arta capitalei imperiului. 
Analogiile, făcute de cercetătorii mai vechi, cu pictura bisericii mănăstirii Chora (Kahrie- 
Dijami) din Constantinopol (1310—1320), sînt justificate, în principal, de asemănarea 
(ca figură $1 poziţie) a voievodului din reprezentarea Deisis, zugrăvită deasupra uşii de 
intrare în naosul bisericii domnești, cu Teodor Metochites, ctitorul bisericii constan- 
tinopolitane, şi totodată de similitudini — în compoziţie Si stil 一 a unor scene din 
naos, caracteristice si ele ansamblului de la Kahrie-Djami (Recensämintul lui Ouirinus 
— peretele sud, Înmulțirea piinilor — peretele nord, Fuga іп Egipt — peretele vest, 
ş.a.) Faptul că іп cadrul scenelor se găsesc $1 inscripţii în limba greacă — pe lingă acele 
slave — nu este neapărat o dovadă că aci ar fi lucrat și pictori greci, această limbă fiind 
frecvent folosită în cazuri similare şi în alte ţări din Balcani. 

Înrudiri iconografice şi stilistice cu pictura de la Lesnovo (cca. 1349), Peč (1377), 
Detani (1348—1350), localizează şi în Serbia (ţară cu foarte veche tradiţie picturală) 
unele din elementele artistice și din temele iconografice specifice ansamblului bisericii 
domnești din Curtea de Argeș. În linii mari, acestea se integrează însă orizontului artistic 
specific picturii paleologe şi, din acest punct de vedere, monumentul muntenesc rămîne 
unic in arta medievală românească 1, 


1 Pentru analiza de amănunt a stilului picturii paleologe, vezi V.N. Lazarev, Istoria picturii bizantine 
(история византийской живописи) Moscova, 1947—1948. 

Pe de altă parte, pe lingă coroana angevină, purtată de voievodul Nicolae Alexandru, 
costumul de factură evident apuseană, purtat de personajul zugrăvit pe pilastrul de nord- 
est, trebuie socotit, credem, ca transpunerea de către meşterii zugravi a observaţiilor 
directe asupra vieţii de la curtea Basarabilor, viaţă marcată, după cum o confirmă o 
parte din podoabele găsite în morminte — piese de artă aplicată şi lespedea funerară, 
cu « gisant > (Muzeul de artă din Bucureşti) — de influenţă occidentală, pătrunsă în Tara 
Românească prin intermediul Transilvaniei. 

Numărul impresionant al scenelor pictate în biserica domnească (peste 300) nu 
îngăduie nici menţionarea, cu atit mai putin descrierea fiecăreia în parte. În linii mari, 
programul iconografic este cel obișnuit vremii în bisericile ortodoxe din orientul 
creștin. 

În conca absidei altarului, formînd o compoziţie care respectă şi valorifică totodată 
suprafața curbă a semicalotei, e zugrăvită Fecioara Maria cu Isus pe genunchi, avînd în 
stinga pe arhanghelul Mihail şi sf. Nicolae, patronul bisericii, şi, în dreapta, pe arhanghelul 
Gavril şi sf. loan Gură de Aur. Privirea intensă а sf. loan, într-un chip modelat, nuantat 
şi sensibil, frumuseţea feminină a arhanghelilor, cu figura ovală şi trăsături regulate, cu 
ochii prelungiti spre tîmplele înguste, dau măsura măiestriei cu care artistul а știut să 
reprezinte aceste personaje. Cele patru registre care împart, pe orizontală, hemiciclul 
absidei, au primit, de sus în jos, pe primul, scene cu caracter liturgic, pe al doilea, Cortul 
Marturisirii, pe al treilea, Împărtăşania cu piine si cu vin a apostolilor si, pe cel inferior, 
şirul arhiereilor, încadraţi, la nord şi sud, de arhidiaconii Ștefan şi Roman. 

Reprezentarea Cortului Mărturisirii, una din cele mai caracteristice si mai reprezen- 
tative scene din iconografia bisericii domnești, este mai rară în iconografia bizantină, 
frecventă însă în Serbia. Ea va fi reluată destul de des în pictura din Tara Românească, 
iar în secolul al XVII-lea si în Moldova. Impärtäsania apostolilor, nelipsită din altar 
în orice ansamblu de pictură ortodoxă medievală, este una din scenele cele mai reușite, 
din punct de vedere artistic, din ansamblul de la Arges; totodată, prin pasul larg, ca de 
dans, al apostolilor, prin vioiciunea şi gratia mişcărilor lor, prin elanul cu care se apropie 
de Isus, această scenă este caracteristică picturii bizantine din epoca paleologilor. Este 
probabil că la această compoziţie au lucrat doi artisti : grupul din stînga (nord) este compus 
cu stingăcie, mişcarea apostolilor lipsită de elan, gestul moale, în comparaţie cu dina- 
mismul accentuat al grupului din dreapta (sud). 

7--8. În grădina Ghetsemani (naos, sud) 


Amprenta laică (frecventă de altfel, în detaliile picturii naosului) şi expresivitatea 
puternică, obţinută prin desenul viguros, ritmul accentuat al gesturilor şi prin amploarea 
aproape statuară a trupurilor feminine, sînt particularităţi ale scenei reprezentind Pilda 
celor zece fecioare (altar, peretele de sud). 

Alte scene din altar (Petru si Ioan în fata mormintului gol, Isus іп munţii Galileii 
ş.a.) si din proscomidie (Mormintul οἱ Isus infäsurat in giulgiu, culcat sub un baldachin 
şi vegheat de îngeri) dau dovada măiestriei cu care au lucrat artiştii. Remarcabile 
sint οἱ aici eleganța mișcărilor (fără urmă de manierism), admirabilul ritm al miinilor 
care concentrează parcă în expresia lor însuși miezul semnificativ al acţiunii, amploarea, 
nu lipsită de graţie, a trupurilor și, în fine, simţul spaţiului și chiar al perspectivei, vădit 
în gruparea personajelor, raportul dintre acestea şi fundalurile de arhitectură şi peisaj. 

De compoziții mai complexe, cu numeroase personaje, grupate în atitudini variate, 
scenele din naos, amplu povestite, în episoade ce-şi păstrează expresivitatea pînă în 

detalii, sînt caracteristice spiritului puternic narativ ce defineşte ansamblul pictat de la 
Arges. Echilibrul şi eleganța compoziţiei din scenele Spălarea picioarelor şi Rugăciunea 
de ре munte (peretele de sud-est), accentele viguros expresive din Sărutul lui Iuda si 
Drumul crucii (peretele de sud), atmosfera profană din Recensämintul lui Quirinus 
(peretele sudic), Izgonirea negustorilor din templu si mai ales Pilda celui се isi zideste 
casă (peretele de nord), gustul pentru episodul anecdotic din friza reprezentind Înmul- 
tirea piinilor (peretele de nord, sus), sînt tot atitea calități specifice ale acestei picturi 
în care intensitatea acţiunii compensează lipsa sentimentului dramatic. 

Vasta reprezentare a Adormirii Fecioarei (peretele de vest; una din cele mai ample 
din întreaga pictură medievală românească), mai statică decît celelalte scene din naos, 
impresionează mai ales prin mulțimea personajelor, prin fragmentarea diferitelor epi- 
soade ce o compun. Examinate de aproape, chipurile îngerilor apar de o încîntătoare 
suavitate, iar acţiunile se petrec într-o atmosferă aproape aulică, spre deosebire de scene 
ca: Înmulțirea pîinilor, Pilda celui care isi zideste casă sau Izgonirea negustorilor din 
templu, în care personajele se mişcă şi acţionează cu spontaneitatea naturală, firească a 
unui moment de viaţă limitat la prezent. Ca şi Schimbarea la față (peretele de 
vest, sus) si Impärtäsania apostolilor, Adormirea Fecioarei poate fi socotită printre cele 
mai remarcabile fresce ale ansamblului pictat din biserica domnească. 

Pe feţele dinspre vest si sud ale stîlpului de la nord-est au fost zugrăvite, la sfîrşitul 
secolului al XVIII-lea, cîteva scene din viaţa sfintei Filofteia, ale cărei moaște fuseseră 
aduse aci de la Tirnovo, probabil în secolul al XIV-lea. Aceste scene sînt probabil opera, 
stingace dar plină de pitoresc popular, cu accente folclorice, a zugravului Radu sin Mihai, 
care pare a fi şi autorul icoanelor de pe tîmpla de zid ce desparte naosul de altar. Ele- 
mentele de decorație Йога! din această pictură tîrzie, ca si întreaga ei factură menţin 
încă trăsăturile caracteristice stilului brîncovenesc. 

În pronaos, pe peretele de est, s-au păstrat doar urme dintr-o Judecată de apoi. 
Pe pereţii de sud, vest si nord sînt pictate scene din viaţa sfîntului Nicolae. Pe peretele 
de vest, deasupra usii se află frumoasa scenă infätisind Prezentarea Fecioarei la templu, 
scenă in care se poate recunoaște o intenţie decorativă — care lipseşte picturii din naos 
— vădită prin faptul că suprafeţele sînt acoperite aproape în întregime de o reţea fină 
de linii albe (« lumini >), pur decorative, şi a căror abundență constituie una din träsä- 
turile stilistice ale fazei de sfirsit a picturii din epoca Paleologilor. 

În ansamblul de pictură a bisericii domneşti, pictură prin excelenţă narativă, unele 
personaje izolate — sfinți (Mina, Lup, loan Botezătorul — de pe peretele de sud-est), 
prooroci (Zaharia), sfinţi militari s.a. — vădesc, ca şi chipurile personajelor din unele 
scene, un variat registru de expresii. Intensitatea privirilor, expresia totdeauna adecvată 
sentimentelor pe care le sugerează acţiunea, candoarea figurilor tinere, autoritatea, adesea 
aspră, a celor vîrstnici sînt impresionante de-a lungul vastului ansamblu de pictură de 
la Argeş. În toată această varietate de expresii, tipologia rämine unitară: figuri prelungi, 
cu bărbia adeseori puternic marcată, ochi alungiti spre tîmple, umbriti către margine, 
cu pupila mare, sprîncene dese, larg arcuite, fruntea mică. Toate chipurile se integrează 
unei singure viziuni stilistice. 

Poate chiar mai evident decît compoziţia, linia şi culoarea joacă, în ansamblul de 
la Argeș, rolul expresiv fundamental. Linia este scrisă, uneori, în largi curbe armonioase, 
suplă, cu un traseu lung, egal si sigur, iar alteori apare scurtă, frintä în unghiuri ascuţite, 
dublată si chiar triplatá pe acelaşi parcurs. Acestui contrast i se datorește, în bună 
parte, remarcabila comunicativitate şi putere de convingere a naraţiunii. 

Culoarea luminoasă şi caldă, fără treceri bruşte, acoperă cu aceeași nuanţă 
suprafeţe destul de întinse şi se întinde pe o gamă bogată: de la albastrul palid sau violet, 
prin verde, galben-auriu si oliv pînă la rosu-oranj. Relieful este accentuat prin 
lumini, marcate fie prin mici pete, fie prin trăsături subțiri de penel care uneori sînt 
dispuse în evantai, așa cum se obişnuia în perioada de sfîrşit a picturii din epoca 
Paleologilor. 

Amploarea excepţională a ansamblului, buna stare de conservare $1, mai ales, cali- 
tätile remarcabile ale compoziţiei, liniei, culorii, ca şi intensitatea de expresie, pinä іп 
detalii, şi perfecta potrivire cu suprafeţele pe care le decorează, fac din pictura de la Argeș 
una din cele mai complete opere ale acestui gen din arta medievală а Таги Româneşti. 
Această calitate i-a fost de altfel recunoscută şi de meșterii munteni, din moment ce, cu 
toate evidentele deosebiri stilistice, regăsim chiar în veacurile al XVII-lea şi al XVIII-lea, 
pînă tîrziu, în epoca post-brincoveneascä, ecouri stilistice ale picturii de la Arges. 

Tinînd seama de faptul că această pictură este reprezentativă pentru un stil 
larg răspîndit în veacul al XIV-lea în toată arta sud-estului european, ea trebuie 
considerată ca una din mărturiile unităţii şi totodată a diversităţii artistice din această 
parte a Europei. 

Concepută pentru а deveni şi 
gropniță domnească, biserica adäpos- 
teşte numeroase morminte (în total 
14 — 6 pe latura sud, 6 pe latura nord 
şi 2 în centrul încăperii). Desco- 
perite cu prilejul restaurării, toate 
mormintele sînt astăzi acoperite de 
lespezi noi, făcute prin grija Comisi- 
unii Monumentelor Istorice. Unul 
dintre morminte (acoperit azi de o 
lespede mobilă astfel că se pot vedea, 
printr-un cristal gros, rămăşiţele per- 
sonajului îngropat aici) este deosebit 
de important. Cind mormîntul a fost 
deschis, cu ocazia restaurării monu- 
mentului, s-a descoperit scheletul, 
păstrat aproape în întregime, al unui 
bărbat îmbrăcat în veşminte de mă- 
tase si purtînd, pe lîngă inele, diade- 
mă de perle și alte podoabe, o pafta 
de: aur, mare şi somptuoasă, de evi- 
dentă factură occidentală, specifică 
veacului al XIV-lea (astăzi în Muzeul 
de Artă din Bucureşti). Din nefericire, 
lespedea ce acoperea acest mormint 
(aşezată astăzi lîngă stilpul de sud- 
vest) nu mai poartă decît urme cu 
totul indescifrabile ale inscripţiei, aşa 


9. Tablou votiv: Vladislav Vlaicu 


10. Sf. ierarh Grigore (altar) 


încît identitatea personajului nu se 
mai poate stabili cu certitudine. Păre- 
rile sînt împărţite: după unii сегсе- 
tători ar fi vorba de însuşi Basarab І, 
iar după alţii — şi ipoteza ni se pare 
mai probabilă — de Vladislav Vlaicu. 
Tn sfîrșit, potrivit unei alte păreri, se 
crede că ar fi vorba de Radu I, legen- 
darul « Negru Vodă ». 

Sculptura ce împodobește acea- 
stă piatră 一 unică în decorația fune- 
rară a ţărilor române — este 
deosebit de interesantă. Pe fata supe- 
rioară, într-un relief plat, este sculptat 
«arborele vieții» (element simbolic 
de origine orientală). Acesta, foarte 
stilizat, chiar abia schiţat, este încu- 
nunat de o stea în 12 colțuri (obti- 
nută din îmbinarea a patru triun- 
ghiuri), în centrul căreia se află o 
«roză а vinturilor », motiv obişnuit 
în sculptura populară românească. 
Pe una din feţele lungi, o friză de 
arbori, care, prin felul de îmbinare 
a coroanelor, sugerează un șir de 
arcade în arc frînt, cu fleuroane 
gotice. În partea de sus, între coroane, 
se poate vedea cite о palmetä înscrisă 

1 in inimă (element decorativ foarte răspîndit in 
toată aria artei bizantine sau a celei de influență 
bizantină). 

Lespedea aceasta pare a fi cea mai veche dintre 
pietrele de mormint medievale de pe întreg întinsul 
Таги Româneşti (exceptind, fireşte, piatra de 
mormînt a comitelui Laurenţiu de la Cimpulung- 
Muscel, ce datează din 1300). 

Lespedea funerară, zisă а lui « Negru-Voda » 
(astăzi în păstrarea Muzeului de Artă din Bucu- 
resti), provenind tot de la Argeș, prezintă, într- 
un relief destul de înalt, un bărbat culcat, cu 
mîna dreaptă pe piept, puţin înclinat spre dreapta, 
într-un costum de factură occidentală, avînd barbă 
şi plete. Această lespede, prin costumul persona- 
jului şi prin tipul de sculptură figurativă ce o 
decorează (întîlnit arareori la noi) este de vădită 
inspiraţie occidentală. 

O altă lespede care acoperea — аза cum © 
arată şi inscripţia — mormîntul lui Voislav, fiul lui 
і 3 ή Nicolae Alexandru, se află astăzi așezată vertical în 

) i ë: - p e Ж я 3 ; 5 E ;55 8} firida formată de golul (azi umplut) al intrării de 

Deseo qoi Yr κ ο Ir WM See = س‎ v sud а naosului. Decorată cu un motiv greu 
СОЗА en Т ANRH АЛГЫ ху ті 22) descifrabil, în care s-ar putea eventual recunoaşte 
uP 23; d 3 к $ z 5 тыу o formă extrem de stilizată а « arborelui vieţii », 

` } ea constituie, ca şi cele prezentate pînă acum, un 
unicat printre pietrele de mormint din Tara 
Românească. Un singur alt mormînt (situat în 

11. Iconostasul 

12-13. Piatra funerară a lui « Radu Negru » 


spatele stîlpului de nord-est) mai poate fi astăzi identificat, datorită inelului cu 
inscripţie ce s-a găsit înăuntru: el a aparţinut dregătorului Nan Udobă, înrudit cu 
Mircea cel Bătrîn 1, 

În pronaos, pe lingă сігеуа pietre ce acoperă morminte din secolul al XIX-lea, se 
află astăzi (în partea de nord a încăperii) un număr destul de mare de fragmente de 
decorație . culptatä, din diferite epoci, descoperite cu prilejul săpăturilor efectuate 
la cele două clădiri din incinta fostei Curți domneşti. Demne de remarcat sint 
mai ales două: fragmentele de ancadramente de fereastră, decorate cu motive 
gotice tirzii. Tot aici sînt expuse numeroase şi interesante fragmente ceramice 
(de la cărămizi romane pînă la cahle de sobă din secolul al XVI-lea), găsite cu 
acelaşi prilej. 

Numeroase alte obiecte, recoltate pe toată aria oraşului, sînt adunate într-o modestă 
colecţie adăpostită în locuinţa pitorească a paznicului monumentului. Printre acestea 
merită a fi remarcate două icoane din secolul al XVI-lea, de dimensiuni mari, prove- 
nind de la biserica mănăstirii Argeşului 2. 

Biserica domnească din Curtea de Argeş constituie unul dintre cele mai însemnate 
mijloace de cunoaştere a nivelului de viaţă al Curţii domnești si al feudalitatii muntenesti 
din veacul αἱ XIV-lea. Din punct de vedere artistic, atît zidirea însăși cit şi pictura ce о 
împodobește rămîn unicate în arta medievală a Ţării Româneşti; în același timp, monu- 
mentul argesan a jucat un rol de prim ordin în evoluţia artei medievale muntenesti. 
Astfel, planul în « cruce greacă înscrisă » se va mai întîlni la cîteva monumente ulte- 
rioare (biserica din Hîrtesti, sfîrşitul veacului al XIV-lea, vechea mitropolie din Tirgo- | 
viste, înainte de 1521, azi dispărută, biserica sf. Dumitru din Craiova, cu data nesigură, 

一 dărimată şi înlocuită cu o clădire nouă la sfirsitul veacului trecut, şi biserica domnească 

din Tîrgovişte, 1583). Pictura, fie ca ansamblu, fie ca detalii (scene), va servi ca model « 
mesterilor de mai tîrziu, pînă după epoca brîncovenească. Încă din secolul al XVIII-lea, 
zugravii — са Radu sin Mihai, de pildă — isi notau, în caietele lor de modele, scene, 
personaje sau detalii din pictura acestui monument. 


y 


1 Documente din istoria României, veacurile XIII, XIV, XV, B. Țara Românească, pp. 41—43. Nan Udobă 
este cel care a închinat, înainte de 1388, satul Călimăneşti ре Olt, pentru zidirea mănăstirii Cozia. 
Pentru semnificaţia acestor icoane, vezi E. Lăzărescu, Mănăstirea Argeşului, (sub tipar). 

Biserica domnească din Curtea de Arges, în întregul ei, seamănă cu un sipet ce adä- 
posteste una din cele mai preţioase comori de artă pe care ne-au lăsat-o făuritorii statului 
feudal al Țării Românești. Așezată într-o regiune pe care marile transformări ale vremii 
noastre o circumscriu epocii moderne, ctitoria Basarabilor din Curtea de Argeș constituie 
o mărturie a trecutului românesc, unul din punctele de legătură între avîntul pe care 
l-au luat azi ştiinţa, cultura si tehnica României si ceea се au creat mai valoros si trainic, 
cu veacuri în urmă, străbunii noştri. 


În text: 


1. Biserica Sf. Nicolae domnesc şi 
ruine ale casei domneşti. Vedere 
dinspre vest 

2. Ruinele Curţii domnești 

3. Biserica Sf. Nicolae domnesc din 
Curtea de Argeş. Secţiune longitu- 
dinală 

4. Biserica Sf. Nicolae domnesc din 
Curtea de Argeş. Plan 

5. Deisis. Detaliu. Nicolae Alexandru 
voievod 

6. Săturarea celor cinci mii de oameni 
cu cinci piini şi doi pești (naos, 
nord) 

7--8. În grădina Ghetsemani (naos, 
sud) 

9. Tablou votiv: Vladislav Vlaicu. 

10. Sf. ierarh Grigore (altar) 

11. Iconostasul 

12--13. Piatra funerară а lui « Radu 
Negru » 


іп afara textului 


14. Biserica Sf. Nicolae domnesc. Vedere 
dinspre sud-vest 

15. Chenar de fereastră (secolul XVIII) 

16—17. Împărtăşania apostolilor (altar) 

18—20. Cortul mărturisirii (altar). De- 
taliu 

21. Fecioara cu pruncul (altar) 

22. Isus şi femeia adulteră (altar) 

23. Pilda celor zece fecioare (altar) 

24. Spălarea picioarelor (naos, peretele 
de est) 

25. Pilda celui care şi-a zidit casă (naos, 
nord). Detaliu 

26. Sfînt pustnic (naos, peretele de est) 

27. Intrarea in Ierusalim (naos, sud) 

28. În grădina Ghetsemani (naos, sud) 

29. Recensámintul lui Quirinus (naos, 
sud) 

30. Recensâmîntul lui Quirinus. De- 
taliu 

31. Viaţa sf. Filofteea (naos, nord-est). 
Detaliu 

32. Adormirea Fecioarei. Detaliu (naos, 
vest) 

33. Viaţa sf. Nicolae (pronaos). Detaliu 

34. Viaţa sf. Nicolae (pronaos). Detaliu 

35. Logodna Fecioarei (pronaos) 

36. Deisis (pronaos) 

37. Turnul de la intrarea în curtea bise- 
ricii Sf. Nicolae domnesc 

